Ye que en las variants mes vivas d'aragonés de fueras de lo cheso ye l'articlo el, la, els/los, las lo que se fa servir, me refiero a las variants ribagorzanas, chistabinas, ecetra. Las variants o, os, a, as son propias de parlas d'un ampla zona semontanesa y prepirenenca a on l'aragonés desapareixe u ha desapareixiu. En los articlos de gramatica si que foi servir o, os, ecetra por inercia dende los primers articlos que faciemos, pero en los articlos de los atros temas me ye mes comodo de fer servir articlos con l entre atras cosas porque quan poso referencias meyevals no contrasta tanto con la scripta meyeval. En los articlos de lugars de Zgz y Teruel me ye mes comodo fer servir l'articlo con l y participios en -ada, porque quan amuestro a chent que no charra aragonés ixa clase d'articlos quiero chustificar-los como escritos en un luengache amanau a l'aragonés que se i charraba, por ixo tampoco ya no foi servir participios en -ato, -ata como a lo principio fébanos quasi totz. Ye que si amuestro a la chent "La Rosada" ye indicativo d'usos muito chenerals y s'entiende a l'inte en tota la Aragonia, si amuestro "A Rosata" ye indicativo d'usos de l'aragonés central, ni sisquiera extensibles a un pasau recient en aragonés oriental. En la serie d'articlos d'Asturias ya faré los de l'aria galaica "eonaviega" con articlo o, os coincidindo con l'uso en gallego.--EBRO (discusión) 13:05 3 ago 2012 (UTC)